Mappach
Mappä (dt. Mappach) isch e Ort im südliche Markgräflerland (Landchreis Lörrach, Bade-Württeberg, Dütschland) im Izugsgebit vum Grossrüm Basel. Politisch ghört die früeher selbständig Ortschaft sit 1974 zue dr Gmei Efrige-Chilche.

Geographi 
Mappä isch dr öschtlichst Deilort vu Efrige-Chilche. Zue dr alde Gmei Mappä ghört au dr Wiler Maugehard. Dr Ort lit uf guet 310 m Höchi uffem südliche Katzeberg un het zämme mit Maugehard guet 540 Iwohner (2005) uf ere Gmarkig vu 4,25 km².

Gschicht 
Mappä isch erschtmols 874 urchundlich erwähnt worre. Es het lang im Hochstift Basel ghört un isch 1803 badisch worre.

Sprooch 
As e typisch markgräfler Ortschaft zellt Mappä zum hochalemannische Dialektgebit.

Weblink 
 witteri Informatione/Quelle bi dr Gsamtgmei unter www.efringen-kirchen.de

Ort (Landkreis Lörrach)
Efrige-Chilche